b'\n_START_ARTICLE_\nLee Yoo-ri\n_START_PARAGRAPH_\nSi  Lee Yoo-ri (Hangul: \xec\x9d\xb4\xec\x9c\xa0\xeb\xa6\xac; ipinanganak Enero 28, 1980) ay isang artista at negosyante mula sa Timog Korea. Nagsimula ang kanyang karera sa pag-aartista noong siya ay mapabilang bilang isa sa mga orihinal na karakter sa palabas na School 4  noong taong 2002 at lumabas sa Koreanovelang pampamilya na Precious Family noong 2005. Magbuhat noo\'y namayagpag ang kanyang karera sa pag-arte at pagmomodelo at gayundin sa pag-endorso ng produkto.  Gumanap din siya bilang kontrabida sa mga ibang Koreanovela tulad ng Twinkle Twinkle (2011) at Jang Bo-ri is Here! (2014)._NEWLINE_Noong 2014, nanalo si Lee ng Grandeng Premyo sa MBC Drama Awards nang natamo ang 385,434 (mga 54%) sa 712,300 mga boto na pinadala ng mga manonood. Nakaranggo din siya sa pinakamataas na limang mga "Aktor ng Taon" sa Korea ng Gallup at umangat ang kanyang ranggo sa ikalawang puwesto pagkatapos ni Kim Soo-hyun.'